আফগানিস্তানের ভূগোল
আফগানিস্তান এশিয়া মহাদেশের কেন্দ্রে, ইরানীয় মালভূমির ওপর অবস্থিত একটি দেশ। দেশটির আয়তন ৬৪৭,৫০০ বর্গকিলোমিটার। দেশটি স্থলবেষ্টিত ও পর্বতময়। হিন্দু কুশ পর্বতমালার অধিকাংশই এই দেশে অবস্থিত। দেশটিতে চারটি প্রধান নদী আছে: আমু দরিয়া, হারি রুদ, কাবুল নদী এবং হেলমন্দ নদী।
আফগান শরণার্থী
১১ সেপ্টেম্বর, ২০০১-এর ঘটনার পর মার্কিন সামরিক বাহিনী এবং ন্যাটো সৈন্যবাহিনী তালিবানদের বিরুদ্ধে আফগানিস্তানে যুদ্ধ শুরু করেন, এবং এই যুদ্ধের শিকার হয়ে আরো বেশ কয়েক লক্ষ মানুষ আফগানিস্তান ত্যাগ করে শরণার্থী হন। ২০০১ সালের শেষ দিকের হিসাব অণুযায়ী পায় ৫০ লক্ষ আফগান, শরণার্থী হিসেবে পাকিস্তানে আশ্রয় নিয়েছেন। এই সম সংখ্যক আফগানের জন্ম হয়েছিলো গত বিশ বছরে। আছাড়াও এই যুদ্ধের কারণে প্রায় ২৪ লক্ষ শরণার্থী ইরানে আশ্রয় নিয়েছে, যার ফলে সর্বমোট শরণার্থীর সংখ্যা দাড়ায় প্রায় ৭৫ লক্ষ।